Course: Energies

L'AIGUA I L'ELECTRICITAT: LES CENTRALS

En una central hidroelèctrica es genera electricitat a partir de la força de l'aigua en moviment. "Energi K" mostra com es pot aprofitar l'aigua per generar energia.

L'aigua és l'origen de la vida i està formada per oxigen i hidrogen. A la natura es troba barrejada amb altres substàncies, així que només es pot obtenir aigua pura en un laboratori, mitjançant un procés de purificació.

Els antics romans ja feien servir la força de l'aigua per moldre blat als molins.

Antoni Sudrià, enginyer elèctric, explica que l'aigua que mou les rodes dels molins, si es porta a una central elèctrica, serveix per moure les turbines de la central. Aquestes turbines fan girar un generador o alternador que genera energia elèctrica.

Els salts d'aigua naturals també s'aprofiten per construir-hi centrals hidroelèctiques.

Hi ha dues classes de centrals elèctriques. Les grans, que s'instal·len als pantans, i les petites, que són les que utilitzen l'aigua que passa pels rius, canals o recs.

Les centrals hidroelèctriques tenen l'avantatge que són una font d'energia renovable, però tenen l'incovenient de l'impacte ambiental i paisatgístic que pot ocasionar la construcció dels pantans.

L'AIGUA I L'ELECTRICITAT: LES CENTRALS