Course: Energies

ENERGIA GEOTÈRMICA

"Energi K" explica com es pot aprofitar la calor de la Terra, tant la que ve de dins del planeta com la que s'acumula a la seva superfície, per generar energia.

A l'interior de la Terra hi ha una gran activitat termal, és a dir, molta calor. En són una mostra les fonts d'aigua termal, els guèisers i els volcans. Aquesta calor interna de la Terra es pot aprofitar per fer electricitat o climatitzar espais. D'això se'n diu energia geotèrmica.

La Terra té quatre parts: el nucli intern, el nucli extern, el mantell i l'escorça. Al mantell, les temperatures ja són prou altes per arribar a desfer les roques. La massa de roca desfeta és el magma. Quan el magma surt a la superfície terrestre s'anomena lava i és el que surt dels volcans quan entren en erupció.

La Terra també acumula la calor que arriba del Sol. Tant la calor del Sol com la que ve de l'interior de la Terra es pot aprofitar per generar energia.

Ramón Pérez, tècnic d'energies renovables, explica que, per aprofitar l'escalfor que ve de la Terra s'hi fa un forat, es busca vapor o aigua calenta, es puja a la superfície i es fa moure una turbina. Amb aquest moviment es produeix electricitat. També es pot aprofitar l'escalfor que s'acumula a l'escorça terrestre gràcies a les bombes de calor geotèrmiques.

L'energia geotèrmica és renovable i sostenible.

ENERGIA GEOTÈRMICA